ગાવસ્કરે કહ્યું કે, ધોની પછી કોહલીને ટીમ ઈન્ડિયાનો કેપ્ટન બનાવાયો ત્યારે ભારતીય ટીમના પ્રશંસકોને તેની પાસે ઘણી આશા અને અપેક્ષા હતી. ધોની ઘણો શાંત અને ધૈર્ય રાખી કેપ્ટનશિપ કરતો હતો અને લોકોને લાગ્યું હતું કે, એક એવો ખેલાડી કેપ્ટન બન્યો છે જે પોતાના જનૂનથી સમગ્ર ટીમને ઊર્જાવાન કરી દેશે અને ટીમ ઈન્ડિયાને એક નવી દિશા મળશે. તેની પાસે અપેક્ષા વધુ હતી તો પછી તેની નિષ્ફળતા પર પણ વધુ સવાલ ઊઠશે. જોકે, ગાવસ્કરનું એ પણ માનવું છે કે, કોહલી એકલો દરેક વખતે મેચ જીતાડી શકે નહીં. અન્ય બેટ્સમેનોએ પણ સ્કોર બનાવવાની જરૂર છે.